राष्‍ट्रपति डोनाल्‍ड ट्रंप ने भी इस घटना में हताहत हुए लोगों के प्रति संवेदना प्रकट करते हुए कहा कि न्‍यूयॉर्क सिटी आतंकी घटना के बाद दुख की इस घड़ी में पीडि़तों के प्रति मेरी संवेदनाएं और प्रार्थनाएं हैं. ईश्‍वर और आपका देश आपके साथ है. उन्‍होंने कहा कि बीमार किस्‍म के शख्‍स ने हमला किया. डोनाल्ड ट्रंप ने हमले की निंदा करते हुए कहा ''हमें आईएसआईएस को वापस आने नहीं देना चाहिए.'' ट्रंप ने ट्वीट किया, ''एनवाईसी (न्यूयॉर्क सिटी) में बहुत बीमार और विक्षिप्त लग रहे एक व्यक्ति ने एक और हमला किया. कानून प्रवर्तन एजेंसियां इस पर गहरी नजर रख रही हैं. अमेरिका में नहीं!''